open-index/open-wikipedia-markdown huggingface dataset:
שולי וינטנר

**שולי וינטנר** (נולד ב-4 בנובמבר 1963) הוא מדען מחשב ישראלי, פרופסור בחוג למדעי המחשב באוניברסיטת חיפה.

תחומי המחקר שלו הם בלשנות חישובית ועיבוד שפות טבעיות, בדגש על דקדוקים פורמליים, מורפולוגיה, תחביר, משאבי שפה (בעיקר בעברית) ותרגום אוטומטי. לאחרונה מתמקד המחקר שלו ברב-לשוניות ובייחוד ב-code-switching , מעבר בין שפות בתוך שיח קוהרנטי.

וינטנר פרסם מעל 100 מאמרים בכתבי עת וכנסים, וכן מספר ספרים. הוא שימש בתפקידים ארגוניים רבים, בין היתר כחבר מערכת בכתבי עת וחבר ועדות הארגון של כנסים רבים. הוא ייסד ועמד בראש הקבוצה העוסקת בשפות שמיות של האגודה לבלשנות חישובית  (ACL SIG Semitic). בשנים 2021–2022 הוא היה יושב הראש של האגודה האירופאית לבלשנות חישובית (EACL).

## קורות חיים
וינטנר השלים תואר ראשון, תואר שני ודוקטורט בפקולטה למדעי המחשב בטכניון. את התואר הראשון סיים בשנת 1988, את התואר השני בשנת 1991 ואת תואר הדוקטור ב-1997. עבודת המאסטר שלו, תחת הנחייתו של פרופסור עוזי אורנן, עסקה בניתוח תחבירי של משפטים בעברית. את עבודת הדוקטורט כתב בהנחייתו של פרופסור נסים פרנסיז, וכותרתה היא "מכונה אבסטרקטית לדקדוקי האחדה, עם יישומים לדקדוק HPSG בעברית". לאחר סיום הדוקטורט השתלם במחלקה לבלשנות באוניברסיטת טיבינגן בגרמניה, ובמכון למחקר במדעי הקוגניציה באוניברסיטת פנסילבניה בפילדלפיה. מאז אוקטובר 2000 הוא חבר סגל באוניברסיטת חיפה.

באוניברסיטת חיפה מילא וינטנר תפקידים רבים, כולל ראש החוג למדעי המחשב בשנים 2012–2017 ויושב ראש ארגון הסגל האקדמי הבכיר בין השנים 2016–2020. הוא היה חבר סנאט האוניברסיטה במשך שנים רבות וכיהן בכמה מוועדות הסנאט.

## מחקר

עבודות המחקר של וינטנר בבלשנות חישובית עוסקות בתיאוריה של מכונות מצבים סופיות ובדקדוקי האחדה. הוא פיתח וריאנטים של מכונות מצבים סופיות (כמו אוטומטי רגיסטרים) שהציעו פתרונות לתיאור תהליכים מורפולוגיים המבוססים על שורש ומשקל, שנפוצים בשפות שמיות. עבודותיו עסקו גם בפיתוח מגוון רחב של משאבי שפה עבור שפות שמיות בכלל ועברית בפרט, כולל איסוף קורפוסים של טקסטים בעברית, ובניית לקסיקונים ומילונים. וינטנר פיתוח מנתח מורפולוגי מדויק עבור עברית וכן כלים לניתוח מורפולוגי של הקוראן, ויישומים לאחזור מידע .

וינטנר עסק גם בתרגום, הן בתרגום אנושי והן בתרגום מכונה. בעבודותיו הצביע על התכונות המאפיינות טקסטים מתורגמים, אלו שמבדילות ביניהם לבין טקסטים לא מתורגמים. עבודות נוספות עסקו בשיטות לשיפור האיכות של תרגומי מכונה. לאחרונה, מחקרו מתמקד ברב-לשוניות (multilingualism), ובפרט בתופעה הרווחת של code-switching: מעבר של דוברים דו-לשוניים בין שתי השפות שבהן הם שולטים בדיאלוגים ובטקסטים כתובים.

## ספרים

* Editors: Orna Grumberg, Michael Kaminski, Shmuel Katz, Shuly Wintner, **Languages: From Formal to Natural, Essays Dedicated to Nissim Francez on the Occasion of His 65th Birthday**, Springer’s Link, 2009
* Nissim Francez, Shuly Wintner, **Unification Grammars**, Cambridge University Press, 2011
* Shuly Wintner, **Introduction to Computer Science: C**, Pardes Publishing, 2012


## קישורים חיצוניים

## הערות שוליים

קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:חוקרי בינה מלאכותית ישראלים
קטגוריה:מדעני מחשב ישראלים
קטגוריה:סגל אוניברסיטת חיפה: מדעי המחשב
קטגוריה:ישראלים שנולדו ב-1963
תומאס קונצ'ני

**תומאס קוֹנֶצְ'נִי** (בספרדית: **Tomás Conechny**; נולד ב-30 במרץ 1998) הוא כדורגלן ארגנטינאי המשחק בעמדות הקיצוני והקשר ההתקפי בראסינג קלוב מליגת העל הארגנטינאית.

## קריירת מועדונים
נולד בקומודורו ריבדביה, והחל את הקריירה שלו בקבוצה המקומית, לפני שהצטרף לסן לורנסו בשנת 2014, בגיל 16. בתחילת השנה, הוא הוזמן על ידי ליברפול להשתתף במבחנים. הוא ערך את הופעת הבכורה שלו בסן לורנסו ב-16 באוקטובר 2016, כשנכנס כמחליף במחצית השנייה בניצחון 3–1 על ארסנאל דה סרנדי. הוא ערך 14 הופעות עבור המועדון במהלך השנתיים הבאות לפני שהצטרף לפורטלנד טימברס בהשאלה בשנת 2018.

ב-17 ביולי 2018, קונצ'ני עבר לפורטלנד טימברס בהשאלה לעונה אחת. בעונה זו הוא רשם רק 72 דקות בארבע הופעות אך ההשאלה שלו הוארכה לעונה נוספת בסוף העונה. ב-22 ביולי 2019, קונצ'ני חתם על חוזה קבוע בפורטלנד.

ב-10 במרץ 2021, קונצ'ני ופורטלנד הסכימו באופן הדדי להתיר את החוזה שלו, וב-2 באפריל 2021, קונצ'ני חתם בדפורטיבו מלדונאדו.

בסוף דצמבר 2021, קונצ'ני חתם בקלאב אלמאגרו.

ב-5 ביולי 2024, קונצ'ני חתם על חוזה לארבע שנים בדפורטיבו אלאבס מהלה ליגה.

## קישורים חיצוניים

קטגוריה:כדורגלנים ארגנטינאים
קטגוריה:כדורגלני פורטלנד טימברס
קטגוריה:כדורגלני סן לורנסו
קטגוריה:כדורגלני דפורטיבו מלדונדו
קטגוריה:כדורגלני דפורטיבו אלאבס
קטגוריה:ארגנטינאים שנולדו ב-1998
עדינון כסוף-פס

**עדינון כסוף-פס** (שם מדעי: *Spratelloides gracilis*) הוא מין של דג גרם ששייך לסוג עדינון ומשפחת הסרדיניים.

## מידע כללי
עדינון כסוף-פס נפוץ במים רדודים ולגונות עד עומק של 40 מטר. תחום התפוצה שלו הוא באזור האינדו-פסיפי ממפרץ אילת ואפריקה המזרחית דרך תת היבשת ההודית ודרום-מזרח אסיה עד לאוסטרליה, מזרח אסיה ואיי האוקיינוס השקט.

אורכו של עדינון כסוף-פס 4 עד 10 סנטימטרים. העדינון בעל סנפיר גב אחד. סנפיר הבטן נמצא במרכז הגוף. הבטן חלקה ללא קשקשים משוננים. לאורך צדי הגוף ישנו פס כסוף שנתן לדג את שמו. דג זה ניזון מזואופלנקטון והוא משמש כדג מאכל וגם פיתיון בדיג חכות. הגב כסוף ירקרק ובסנפיר השת יש 11–14 קרניים. מדג זה מכינים סשימי והוא ידוע ביפן בשם **קיבינאגו**. כמו רוב המינים במשפחתו דג זה חי בלהקות גדולות.

עדינון כסוף-פס תואר למדע ב-1846 על ידי הזואולוגים קונרד יאקוב טמינק (Coenraad Jacob Temminck) והרמן שלגל (Hermann Schlegel).

האטימולוגיה של שמו המדעי של הסוג הוא "דומה ל". *spratell*-שפרוט, *oides*-דומה ל. והסיווג למין *gracilis*-עדין.

שמות מדעיים נוספים למין זה הם:
* *Clupea argyrotaeniata*
* *Clupea gracilis*
* *Spratelloides atrofasciatus*
* *Stolephorus japonicus*

מצב השימור של המין על פי הרשימה האדומה של IUCN הוא ללא חשש.

## תמונות

Spratelloides gracilis school.jpg|להקה של דגי עדינון כסוף-פס
Spratelloides_gracilis_259723600.jpg|עדינון כסוף-פס
Spratelloides_gracilis.jpg|להקה של עדינון כסוף-פס
Kibinago sashimi by jetalone in Kagoshima.jpg|עדינון מבושל


## לקריאה נוספת
*
*
*
*
*

## קישורים חיצוניים

*
*

## הערות שוליים

קטגוריה:סרדיניים
קטגוריה:בעלי חיים שתוארו ב-1846
קטגוריה:דגים במפרץ אילת
קטגוריה:דגי מאכל
קטגוריה:דגי ים בדרום-מזרח אסיה
קטגוריה:דגי ים בהודו
קטגוריה:אוסטרליה: דגי ים
קטגוריה:יפן: דגי ים
קטגוריה:טקסונים שתוארו בידי הרמן שלגל
קטגוריה:טקסונים שתוארו בידי קונרד יאקוב טמינק
יקימוביצ'י

**יקימוביצ'י** (ברומנית: **Echimăuți**, ברוסית: **Екимауцы**) הוא כפר במחוז רזינה שבמולדובה. נכון ל-2004 התגוררו בו 2,247 בני אדם.

## אנשים ידועים
* אלפטרי סיניקליו
* מאיר דיזנגוף, ראש העירייה הראשון של תל אביב

## קישורים חיצוניים

קטגוריה:מולדובה: ערים
הארי א. ריצ'רדסון

**הארי אלדן ריצ'רדסון** (באנגלית: **Harry Alden Richardson**; 1 בינואר 1853 - 16 ביוני 1928) היה איש עסקים ופוליטיקאי אמריקאי, איש המפלגה הרפובליקנית, אשר כיהן כחבר הסנאט של ארצות הברית מטעם דלאוור.

## ביוגרפיה
### ראשית חייו ומשפחתו
ריצ'רדסון נולד ב-1 בינואר 1853 בקמדן שבדלאוור, והיה בנם של אלדן ב' ריצ'רדסון ולוסי ר' ריצ'רדסון. משפחתו עברה לדובר ב-1858, כשהיה ילד קטן. הוא למד בבתי הספר הציבוריים שם ובאקדמיית קנט במזרח גריניץ' שברוד איילנד. בשנת 1876 התחתן עם פריסילה ווקר, והם היו חברים בכנסייה הבפטיסטית.

### קריירה מקצועית ופוליטית
ריצ'רדסון עבד בעסקי השימורים והאריזה של אביו בדובר, ובסופו של דבר ב-1894 הפך לשותף וקיבל את השליטה במפעל. הוא המשיך בעסק זה לאורך חייו, כיהן כנשיא הבנק הלאומי הראשון של דובר, והתעניין גם בתאגידים שונים בשירות הציבורי.

בניסיון הראשון שלו לתפקיד ציבורי, התמודד על תפקיד מושל דלאוור ב-1890, אך הפסיד לדמוקרטי רוברט ריינולדס. שנים רבות לאחר מכן, ב-1907, נבחר כחבר הסנאט של ארצות הברית. במהלך קדנציה זו כיהן עם סיעת הרוב הרפובליקני בקונגרסים ה-60, ה-61 וה-62. בקונגרס ה-61 כיהן כיו"ר הוועדה לבחינת סניפים של שירות המדינה, ובקונגרס ה-62 כיהן כיו"ר הוועדה לאיי האוקיינוס השקט ופוארטו ריקו, וחבר בוועדה לדפוס. הוא לא ביקש להיבחר מחדש ב-1913, ובסך הכל כיהן מ-4 במרץ 1907 עד 3 במרץ 1913, במהלך הממשל של נשיאי ארצות הברית תאודור רוזוולט וויליאם ה. טאפט.

### מוות ומורשת
ריצ'רדסון מת ב-16 ביוני 1928 בדובר שבדלאוור ונקבר שם בבית הקברות האפיסקופלי המתודיסטי של לייקסייד.

## קישורים חיצוניים

* 
* 

קטגוריה:אמריקאים ילידי דלאוור
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1853
קטגוריה:אמריקאים שנפטרו ב-1928
אבסארד

**אבסארד** (בפרסית: **آبسرد**) היא עיר בנפת דמאוונד, בפרובינציית טהראן, איראן, המשמשת כמרכז המנהלי של המחוז הכפרי ג'מבורוד.

## דמוגרפיה
במפקד האוכלוסין הלאומי של 2006, אוכלוסיית העיר הייתה 9,865 נפשות ב-2,438 משקי בית. במפקד הבא, שנערך בשנת 2011, נספרו 9,202 אנשים ב-2,441 משקי בית. מפקד 2016 העריך את אוכלוסיית העיר ב-10,648 אנשים ב-3,110 משקי בית.

## גאוגרפיה
### מיקום
אבסארד ממוקמת כ-70 קילומטרים מזרחית לעיר טהראן, במחוז טהראן. מרכז העיר נמצא מספר קילומטרים דרומית לכביש פירוזכּוּ (כביש N79).

האזור שבין הכביש למרכז העיר פופולרי כבית שני לתושבי טהראן ואחרים. סביבת אבסארד מלאה בווילות נופש של האליטה האיראנית. באזור ישנם שדות ירוקים בזכות השקיה חקלאית בקנה מידה קטן, שמקנים ניגוד בולט לגבעות וההרים הצהבהבים הסובבים את האזור, אשר מתנשאים לגבהים של מעל 3,500 מטרים (הר חאכי, וחגורת הרי זארין בצפון).

### אקלים
הטמפרטורה המינימלית והמקסימלית הייתה -24°C בינואר-פברואר ו-37°C ביולי-אוגוסט. כמות המשקעים השנתית הממוצעת עמדה על 333 מ"מ, בעוד שבשלושת החודשים הראשונים של השנה (שלב ההתפתחות והפריחה של הצמחים) ירדו 13 ו-130 מ"מ בשנים 2008 ו-2009, בהתאמה.

## חקלאות
בין המוצרים החקלאיים הרבים הגדלים במטעי האזור ניתן למנות תפוחים, דובדבנים מתוקים וחמוצים, משמשים, אגסים ואגוזי מלך.

## אירועים מיוחדים

#### חיסול מדען הגרעין האיראני מוחסן פח'רי-זאדה

אחד האירועים הבולטים ביותר שהתרחשו סמוך לעיר אבסארד היה חיסולו של מדען הגרעין האיראני מוחסן פח'רי-זאדה ב-27 בנובמבר 2020. פח'רי-זאדה נחשב לאחת הדמויות המרכזיות בתוכנית הגרעין של איראן, והיה תחת מעקב של גופי מודיעין בינלאומיים במשך שנים. הוא נהרג במתקפה מתוכננת היטב בזמן שהיה בדרכו לאבסארד, סמוך לטהראן. המתקפה כללה ירי ותקיפה עם כלי נשק מתקדמים, ונחשבת לאחת מהפעולות המורכבות ביותר שבוצעו נגד אנשי מפתח בתוכנית הגרעין האיראנית. חיסולו עורר סערה גדולה באיראן ובעולם, והאשים גורמים זרים בביצועו.

## קישורים חיצוניים

## הערות שוליים

קטגוריה:איראן: ערים
על טעם ועל ריח אין להתווכח

**על טעם ועל ריח אין להתווכח** זאת הגרסה העברית לביטוי הלטיני הידוע בגרסתו קצרה "**De gustibus non est disputandum**" שפירושה בעברית "הטעם אינו נושא לוויכוח" ובגרסתו הארוכה "**De gustibus et coloribus non est disputandum**" שפירושה בעברית "הטעם והצבע אינם נושאים לוויכוח".

משמעות הביטוי הוא שהטעם האישי והעדיפויות האישיות הם עניין סובייקטיבי שלא ניתן לדון בהם על בסיס נימוקים אובייקטיביים.

מקור הביטוי אינו ידוע; סבורים כי הוא הופיע באירופה בתקופת ימי הביניים או בתקופת הרנסאנס.

מורכבות הביטוי נובעת מדו-משמעות המילה "טעם" שמציינת את אחד החושים, או באופן כללי את התחושה "טעים" או "לא טעים", אך גם העדפה תרבותית בתחום המוזיקה, הציור, הלבוש וכדומה, המוגדרת כ"טוּב טעם".

בעבודתו "המילון הפילוסופי" (בצרפתית: Dictionnaire philosophique portatif.) שפורסמה בשנת 1764, כותב וולטר בפרק על טעם: "אומרים שאין להתווכח על טעם והדבר נכון מפני שאי אפשר לתקן פגם גופני, כאשר מדובר על הטעם כחוש המתבטא בסלידה או העדפה של מאכל. אין הדבר דומה בנושא האומנות....

בספרו ביקורת כוח השיפוט (בגרמנית Kritik der Urteilskraft), שיצא לאור בשנת 1790, הציג הפילוסוף הגרמני עמנואל קאנט את דעתו על האספקט האובייקטיבי והסובייקטיבי של הטעם בהקשר לאסתטיקה וטבע את הביטוי בעל המשמעות ההפוכה " De gustibus est discutandum, דהיינו, הטעם הוא אכן נושא לוויכוח. גישה זאת אומצה מאוחר יותר על ידי פילוסופים רבים אחרים.

בכתב העת "כתבים" משנת 1927 הציע המשורר והמתרגם אברהם שלונסקי את הביטוי "על טעם ועל ריח אין להתווכח" כתרגום שאילה לביטוי הרוסי На вкус и цвет товарищей нет שתרגומו המילולי "לטעם ולצבע אין שותפים".

## הערות שוליים

קטגוריה:מילים וביטויים בלטינית
רון וודרוף

**רון וודרוף** (באנגלית: **Ron Woodroof**; 3 בפברואר 1950 — 12 בספטמבר 1992) היה אזרח אמריקאי שיצר את מה שמוכר כיום בשם "מועדון הלקוחות של דאלאס" בשנת 1988, שבו ניתן לרכוש תרופות לא חוקיות לטיפול באיידס. לאחר שלמד שהוא נדבק ב-HIV ("נְגִיף הַכֶּשֶׁל הַחִסּוּנִי הָאֱנוֹשִׁי") ב-1985 ולאחר מכן אובחן כחולה איידס, הקים וודרוף רשת הברחות שנועדה להבריח לשטחי ארצות הברית תרופות נסיוניות לטיפול באיידס שלא אושרו על ידי מנהל המזון והתרופות האמריקאי (FDA), בתקופה שחקר האיידס היה רק בחיתוליו.

וודרוף תבע את מנהל המזון והתרופות לאחר שאלו הוציאו מהחוק תרופה בשם "" בה וודרוף השתמש כדי לטפל באיידס. שנות חייו האחרונות של וודרוף שימשו השראה לסרט "מועדון הלקוחות של דאלאס" משנת 2013. בסרט, השחקן מת'יו מקונוהיי גילם את דמותו של וודרוף.

## ביוגרפיה
וודרוף נולד בדאלאס, טקסס ב-3 בפברואר 1950 לגרלנד אודל וודרוף (17 במרץ 1917 - 3 בדצמבר 1983) ולווילי מיי יוז (25 בנובמבר 1917 - 19 בנובמבר 1996).

נישואיו הראשונים היו למרי אטה פיבוס ב-28 ביוני 1969 בדאלאס ולשניים נולדה בת. הזוג התגרש ב-23 במרץ 1972. ב-6 במאי 1972, וודרוף התחתן עם אישה בשם רורי ס. פלין בדאלאס. הזוג התגרש ב-21 במאי 1973. לאחר מכן, וודרוף התחתן עם אישה בשם ברנדה שארי רובין ב-4 באוקטובר 1982 בלאבק. השניים התגרשו ב-4 במרץ 1986 לאחר שוודרוף אובחן כחולה איידס.

וודרוף תואר כאדם חם מזג והפכפך. בכתבה שנעשתה עליו, עיתונאי כתב שוודרוף היה לוקח אקדחים למשרדו של רופאו, ד"ר סטיבן פאנדרס והפציר בו "לירות בו כמטופל / לפטר אותו כמטופל". זמן מה לאחר התקרית, וודרוף שלח ורדים למשרדו של הרופא והאחרון הסכים לטפל בו בשנית. וודרוף סיפר שכל חבריו ניתקו עמו קשר לאחר שהוא אובחן כחולה איידס. הסרט "מועדון הלקוחות של דאלאס" מציג את וודרוף כאדם בעל השקפות הומופוביות טרם אבחונו עם איידס. מספר אנשים שהכירו אותו טענו שוודרוף לא החזיק בדעות הומופוביות ואפילו היה ביסקסואל מוצהר וחבר בארגון בשם "ברית הגאים של דאלאס" (באנגלית: "Dallas Gay Alliance").

## מועדון הלקוחות של דאלאס
לאחר שהחל לסבול מתופעות לוואי לאחר נטילת תרופה בשם "" לטיפול באיידס, וודרוף חיפש אחר תרופות נוספות בתקווה להאריך את חייו. וודרוף הצליח לשים ידיו על תרופות לטיפול באיידס שלא אושרו על ידי מנהל המזון והתרופות האמריקאי והבריח אותן לארצות הברית, לאחר מכן סיפר שאותן תרופות שיפרו את מצבו הבריאותי. וודרוף ייסד את "מועדון הלקוחות של דאלאס" ב-1988 במטרה להבריח לארצות הברית תרופות לטיפול באיידס שסייעו לאלפים להתמודד עם המחלה.

## מותו
למרות שרופאיו האמינו שתוך חודש הוא ימות ממחלתו, וודרוף נשאר בחיים כשבע שנים נוספות לאחר שאובחן כחולה איידס ולבסוף נפטר ב-12 בספטמבר 1992 מדלקת ריאות שמקורה באיידס. וודרוף נקבר ב.

## בתרבות הפופולרית
חייו של וודרוף היוו השראה ליצירת הסרט "מועדון הלקוחות של דאלאס" משנת 2013. את דמותו של וודרוף בסרט גילם השחקן מת'יו מקונוהיי שזכה לאחר מכן בפרס אוסקר לשחקן הטוב ביותר בעקבות השתתפותו בסרט.

## קישורים חיצוניים

* 

## ביאורים

## הערות שוליים

קטגוריה:איידס
קטגוריה:נפגעי איידס
קטגוריה:נפגעי איידס אמריקאים
קטגוריה:נפטרים מאיידס
קטגוריה:אמריקאים שנולדו ב-1950
קטגוריה:אמריקאים שנפטרו ב-1992
אל הירשפלד

**אלברט הירשפלד** (באנגלית: Albert Hirschfeld; כינוי: **אל הירשפלד**; 21 ביוני 1903 - 20 בינואר 2003) היה קריקטוריסט יהודי אמריקאי הידוע בעיקר בזכות דיוקנאותיו בשחור-לבן של ידוענים ו"כוכבי במה" בברודוויי.

## רקע וקריירה
אל הירשפלד נולד ב-1903 להורים יהודים ממוצא רוסי בסנט לואיס, מיזורי. בשנת 1915 עבר עם משפחתו לניו יורק ולמד אמנות בבית הספר  ובהמשך ב.

ב-1924 נסע הירשפלד לפריז ולונדון, שם למד ציור, רישום ופיסול. כשחזר לארצות הברית, התפרסמו ציוריו בניו יורק הראלד טריביון, ולאחר מכן החל לעבוד בניו יורק טיימס.

סגנונו של הירשפלד היה ייחודי, והוא נחשב, בזמנו, לאחת הדמויות החשובות שהשפיעה על אמנים, מאיירים וקריקטוריסטים רבים. הקריקטורות שלו היו מבוססות על קו חלק בצבע שחור, שהוא שרטט בקולמוס מנוצת עורב.

לאחר שהחלו לצאת עיתונים עם צבע, הוא הוזמן על ידי מגזינים רבים, שפרסמו את ציוריו בדף השער שלהם. בין המגזינים היו גם: לייף, ניו יורק טיימס, ,, הניו יורקר, פלייבוי, פיפל, רולינג סטון ואחרים. בנוסף, הירשפלד אייר ספרים רבים בצבע, ובעיקר ביניהם "הארלם כפי שנראתה בעיני הירשפלד" (Harlem as Seen by Hirschfeld) עם טקסט מאת ויליאם סרויאן.

בסתיו 1963 הוא הוזמן על ידי רשת הטלוויזיה האמריקאית CBS לאייר את התצוגה המקדימה לתוכניות טלוויזיה חדשות של הרשת וביניהן: התכנית Candid Camera ("מצלמה נסתרת").

### ברודוויי, סרטים ועוד
הירשפלד שהתחיל לצייר בגיל צעיר, המשיך לצייר עד סוף חייו ובתוך כך תיעד דמויות מרכזיות רבות בעולם הבידור של המאה ה-20, כמו: איור השחקנים, הזמרים והרקדנים של מחזות בברודוויי ששימשו את ה"ניו יורק טיימס" כדי להודיע על מחזות חדשים.

בנוסף לאמני התיאטרון והקולנוע, הירשפלד אייר גם פוליטיקאים, כוכבי טלוויזיה וידוענים, כמו: קול פורטר, , השחקנים של "מסע בין כוכבים", גלן מילר, דיוק אלינגטון, קאונט בייסי, דיזי גילספי, בילי הולידיי, אלה פיצג'רלד - והרוקיסטים החיפושיות, אלביס פרסלי, ברוס ספרינגסטין, בוב דילן, ג'רי גרסיה, מיק ג'אגר. ב-1977, הוא צייר את עטיפת האלבום "Draw the Line" של להקת הרוק אירוסמית'.

בשנת 1991 זכה הירשפלד לכבוד כשנתבקש לאייר סדרת בולים, עבור רשות הדואר של ארצות הברית, הנושאים פורטרטים של קומיקאים כמו לורל והארדי.

הירשפלד צייר כרזות מקוריות רבות לסרטים, כולל לסרטיו של צ'ארלי צ'פלין, הקוסם מארץ עוץ (1939). הקטע "רפסודיה בכחול" בסרט "פנטזיה 2000" של וולט דיסני נוצר בהשראת עיצוביו, והירשפלד היה היועץ אמנותי לקטע.

## נינה - NINA
ב-1943 התחתן הירשפלד עם השחקנית הגרמנייה דולי האס (Dolly Haas). הם היו נשואים יותר מ-50 שנה ונולדו להם בת, נינה (Nina).

לאחר לידתה, ברוב הרישומים של הירשפלד הוא שילב את שמה של נינה, כתוב באותיות גדולות - NINA", לפחות פעם אחת, כמו: בביגוד, בתסרוקת או ברקע. החל מ-1960, בכל איור שבו הופיעה המילה NINA מספר פעמים, הירשפלד הוסיף ליד חתימתו, מספר (מספר הפעמים שהשם NINA הופיע באיור).

## הנצחה

בשנת 1996 היה הסרט התיעודי על אל הירשפלד The Line King: The Al Hirschfeld Story, מועמד לפרס אוסקר. ממוזער|'''אל הירשפלד''', בן 97, שנת 2000

## קישורים חיצוניים

* איורים של הירשפלד ובהם מוטמע השם NINA

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:חברי האקדמיה האמריקאית לאמנויות ולספרות
קטגוריה:קריקטוריסטים יהודים
קטגוריה:אמנים יהודים אמריקאים
קטגוריה:קריקטוריסטים אמריקאים
קטגוריה:אמנים אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-2003
מרטין בייטס

**מרטין וולטהאם בייטס** (באנגלית: **Martin Waltham Bates**; 24 בפברואר 1786 – 1 בינואר 1869) היה עורך דין ופוליטיקאי אמריקאי, חבר המפלגה הפדרליסטית, ולאחר מכן חבר המפלגה הדמוקרטית, שכיהן כחבר האספה הכללית של דלאוור וכחבר הסנאט של ארצות הברית מטעם דלאוור.

## ביוגרפיה
### ראשית חייו ומשפחתו
בייטס נולד ב-24 בפברואר 1786 בסולסברי שבקונטיקט. הוא התחתן עם מרי היליארד, בתו של צ'ארלס היליארד. הם גרו בדובר, ב"וודבורן", כיום אחוזתו של מושל דלאוור, והיו חברים בכנסייה הפרסביטריאנית. לאחר שעבר לדלאוור, לימד בייטס בבית ספר, ולמד רפואה ומשפטים. בשנת 1822 התקבל ללשכת עורכי הדין, ועסק בכך בדובר בשארית חייו.

### קריירה פוליטית
בייטס כיהן בבית הנבחרים של המדינה במושב של 1826 והיה חבר בוועידת החוקה של דלאוור משנת 1852. בשנת 1857 מונה כחבר הסנאט של ארצות הברית, כאשר נבחר על ידי העצרת הכללית למלא את המושב שהתפנה בשל מותו של הסנאטור האמריקני ג'ון קלייטון, אשר הוחזק לזמן קצר על ידי מינויו של ג'וזף קומיגיז. הוא כיהן רק למשך שארית הקדנציה, מ-14 בינואר 1857 עד 3 במרץ 1859, כיוון שהובס בניסיונו להיבחר מחדש ב-1858 על ידי וילארד סולסברי האב.

### מוות ומורשת
בייטס מת ב-1 בינואר 1869 בדובר שבדלאוור ונקבר שם בבית הקברות הפרסביטריאני הישן, בשטח מוזיאון מדינת דלאוור.

## קישורים חיצוניים
* 
* 

קטגוריה:אמריקאים ילידי קונטיקט
קטגוריה:עורכי דין אמריקאים במאה ה-19
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הפדרליסטית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1786
קטגוריה:אמריקאים שנפטרו ב-1869
מערות באג

**מערות באג** (בהינדי: **बाघ की गुफाएँ**) הן קבוצה של תשעה מונומנטים חצובים בסלע, הממוקמים בין המדרונות הדרומיים של  בעיר  של  במדינת מאדהיה פרדש במרכז הודו. מונומנטים אלו ממוקמים במרחק של 97 קילומטרים מהעיר . אלה ידועים בציורי קיר של ציירים אמנים של הודו העתיקה. השימוש במילה "מערה" הוא מעט כינוי שגוי, שכן אלו אינן טבעיות, אלא דוגמאות של .

מערות באג, כמו מערות אג'אנטה, נחפרו על ידי אומנים בסלע מאונך מאבן חול של גבעה בגדה הנגדית של נחל עונתי, הבאגאני. מתוך תשע המערות הבודהיסטיות באופיין, רק חמש שרדו. כולן ויהארות או מקומות מנוחה של מנזרים של נזירים בעלי תוכנית מרובעת. חדר קטן, בדרך כלל מאחור, יוצר את הצ'איטיה, אולם התפילה. המשמעותית ביותר מבין חמש המערות הקיימות הללו היא מערה 4, הידועה בכינויה ראנג מאהל (ארמון הצבעים).

מערות באג נחצבו במאות ה-5–6 לספירה, בשלבים המאוחרים ביותר של הבודהיזם בהודו, וזמן רב לאחר שנבנו רוב המערות הבודהיסטיות ההודיות, רבות מהן מאז המאה ה-2 או ה-1 לפנה"ס.

הסקר הארכאולוגי של הודו שיקם את המקום במשך 17 שנים.

## ציורים
הציורים על הקיר והתקרות של הוויהארות של באג, שקטעים מהם נראים עד היום במערה 3 ובמערה 4 (שרידים נראים גם במערות 2, 5 ו-7), בוצעו בטמפרה. מערה 2 היא המערה השמורה ביותר, הידועה גם בשם "מערת פנדאווה" הציורים הללו הם חומריים ולא רוחניים. מאפיינים של ציורים דומים לאלו של מערות אג'אנטה. הבסיס לציורים שהוכן היה טיח בוץ עבה חום-אדמדם, מטויח על הקירות והתקרות. מעל הטיח בוצעה תחול סיד שעליו בוצעו ציורים אלה. כמה מהציורים היפים ביותר היו על קירות האכסדרה של מערה 4. כדי למנוע אובדן נוסף של ערכי האמנות הקלאסית ההודית, רוב הציורים הוסרו בקפידה בשנת 1982 וכיום ניתן לראותם ב, בגוואליור.


Bagh Caves statues.jpg|פסלוני קיר
PAINTING IN BAGH CAVE 2 Bodhisattva.jpg|ציור של בודהיסטווה במערת באג 2.
Bagh Cave 4 Details of Painting-1.jpg|מערת באג 4 פרטים מציור.
BAGH Bodhisttva-1.jpg|מערות באג, ציור של בודהיסטווה.


## תיארוך
כתובת נחושת של המהאראג'ה סובאנדהו, המתעדת את תרומתו לתיקון הוויהארה נמצאה באתר מערה 2. אף על פי שהתאריך של הכתובת איננו, הכתובת שלו בנחושת בבדוואני מתוארכת לשנה (עידן גופטה) 167 (487). אז התיקון של מערה 2 התרחש בסוף המאה ה-5.


Bagh Caves overview.jpg|מבט על המערות
Bagh Caves entrance.jpg|הכניסה
Bagh Caves pillars.jpg|עמודים
Bagh Caves front.jpg|חזית המערות
Bagh Caves monumental statue.jpg|פסלים מונומנטליים
Bagh Caves sign.jpg|שלט של הסקר הארכאולוגי


## לקריאה נוספת

* Pande, Anuapa (2002). *The Buddhist Cave Paintings of Bagh*, New Delhi: Aryan Books International, , sumit vyas


## קישורים חיצוניים

## הערות שוליים

קטגוריה:מאדהיה פרדש
באג
קטגוריה:הודו: מקדשים
טטיאנה רומנובה

**טטיאנה אלכסייבנה "טניה" רומנובה** (ברוסית: **Татьяна Алексеевна "Таня" Романова**) היא דמות המופיעה בספר "מרוסיה באהבה" בסדרת ספרי ג'יימס בונד מאת איאן פלמינג ובסרט בעל אותו השם. את דמותה בסרט מגלמת השחקנית דניאלה ביאנקי, שקולה דובב על ידי ברברה ג'פורד.

## בסרט
לפי הסרט, רומנובה גויסה לסמרש ונשלחת לפתות את ג'יימס בונד. לאחר שהיא סוממה על ידי דונלד גרנט, שנשלח לחסל את בונד, בעת נסיעה ברכבת, מגלה הראשון לאחרון שרומנובה נשלחה למעשה כדי לגנוב את מכונת ההצפנה המיוחדת שיש בידי בונד. לאחר מאבק ארוך הורג בונד את גרנט ויורד עם רומנובה באיסטריה. הם מגיעים לבית מלון בוונציה, שם קולונל רוזה קלב, בכירה לשעבר בסמרש שערקה לספקטר, מנסה להרוג את בונד. היא מכוונת לעברו אקדח ומוציאה את רומנובה מהחדר. רומנובה מחליטה להישאר נאמנה לבונד ומשתלטת על קלב. בונד יורה בה חוד מורעל ורומנובה הורגת את קלב בירייה.

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
ג'ק פיסק

**ג'ק פיסק** (באנגלית: **Jack Fisk**; נולד ב-19 בדצמבר 1945) הוא מפיק טלוויזיה ובמאי אמריקאי.

כמעצב הפקה, הוא ידוע בשיתופי הפעולה שלו עם טרנס מאליק, בעיצוב כל שמונת סרטיו הראשונים, כולל "שבילי הזעם" (1973), "ימים ברקיע" (1978), "הקו האדום" (1998) ו"עץ החיים" (2011).

## קריירה
פיסק היה מנהל אמנותי בסרט קארי של בריאן דה פלמה ב-1976, שבו שיחקה אשתו, סיסי ספייסק, את התפקיד הראשי. לעיתים קרובות הוא משתף פעולה עם הבמאים טרנס מאליק ודייוויד לינץ' (אותו הוא מכיר מילדות).

הוא היה מועמד לפרס פרס אוסקר לעיצוב ההפקה הטוב ביותר שלוש פעמים, על "There Will Be Blood" של פול תומאס אנדרסון, על "The Revenant" של אלחנדרו גונזלס איניאריטו ועל "רוצחי פרח הירח" של מרטין סקורסזה.

פיסק הופיע בסרט "ראש מחק" של דייוויד לינץ' ב-1977, בתור האיש בכוכב הלכת.

## חיים אישיים
פיסק הכיר את אשתו, סיסי ספייסק, בזמן שעבד על סרטו של טרנס מאליק שבילי הזעם, ב-1973, שם גילמה את קאריל אן פוגייט. הם נישאו ב-12 באפריל 1974, ולהם שתי בנות, סקיילר פיסק, שגם היא שחקנית, ומדיסון פיסק.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:במאים אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1945
ג'וזף קומיגיז

**ג'וזף פרסונס קומיגיז** (באנגלית: **Joseph Parsons Comegys**; 29 בדצמבר 1813 - 1 בפברואר 1893) היה שופט, עורך דין ופוליטיקאי אמריקאי, איש המפלגה הוויגית ולאחר מכן איש המפלגה הדמוקרטית, שכיהן כחבר האספה הכללית של דלאוור, כחבר הסנאט של ארצות הברית מטעם דלאוור, ולאחר מכן כשופט בית המשפט העליון של דלאוור.

## ביוגרפיה
### ראשית חייו ומשפחתו
קומיגיז נולד ב-29 בדצמבר 1813 ב"שרבורג", במחוז קנט שבדלאוור, ליד דובר, והיה בנם של המושל לשעבר קורנליוס קומיגיז ורוהאמה מארים. הוא למד באקדמיה הישנה בדובר, למד משפטים אצל ג'ון קלייטון, התקבל ללשכת עורכי הדין ב-1835 והחל לעסוק בכך בדובר. הוא התחתן עם אחייניתו של קלייטון, מרגרט א. דאגלס ונולדו לו שלושה ילדים.

### קריירה מקצועית ופוליטית
קומיגיז נבחר כחבר בבית הנבחרים של המדינה פעמיים, וכיהן במושבים של 1843/1844 ו-1849/1850. הוא גם כיהן כחבר בוועדה לתיקון חוקת המדינה ב-1852. ב-19 בנובמבר 1856 מונה כחבר הסנאט של ארצות הברית, כדי למלא את המושב שהתפנה בשל מותו של ג'ון קלייטון. הוא לא ניסה להיבחר לקדנציה נוספת, וכיהן עד 14 בינואר 1857, אז נבחר מחליפו. לאחר שנים רבות כעורך דין פרטי מונה לשופט בית המשפט העליון של המדינה ב-18 במאי 1876, וכיהן עד 26 בינואר 1893, זמן קצר לפני מותו.

### מוות ומורשת
קומיגיז מת ב-1 בפברואר 1893 בדובר שבדלאוור ונקבר שם בבית הקברות הפרסביטריאני הישן, בשטח מוזיאון מדינת דלאוור.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:עורכי דין אמריקאים במאה ה-19
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית מדלאוור
קטגוריה:אמריקאים שנולדו ב-1813
קטגוריה:אמריקאים שנפטרו ב-1893
דאור

בלגנדריום של טולקין, **דֵאוֹר** (, משמעות ברוֹהִירִית: **"נועז"**) היה מלך רוֹהָן השביעי.

## ביוגרפיה
דֵאוֹר נולד ברוֹהָן, ככל הנראה באֵדוֹרָס, בשנת 2644 לעידן השלישי, כבנם הבכור של גוֹלְדְוַּין ואשתו, ששמה לא ידוע.

הוא ירש את כס אביו בשנת 2699, לאחר שאביו מת, ומלך כ-19 שנים. בתקופת שלטונו הותקפה רוֹהָן מצפון במפתיע על ידי בני דוּן. דֵאוֹר יצא למסע מלחמה צפונה. הוא נתקל בקבוצה גדולה של בני דוּן, נלחם בהם והרג אותם. כשהגיע לאַיסֶנְגַרְד ראה שקבוצה נוספת של בני דוּן צרה עליה, והסיר את המצור. אבל, כאשר שלח שליחים של רצון טוב לאַיסֶנְגַרְד, השערים נטרקו, ועל השליחים נורה מטר של חצים. כמה זמן לאחר מכן התגלה ששליטי אַיסֶנְגַרְד, אשר היו קרובים בקשר דם אל בני דוּן, פתחו את השערים בפני קבוצה של בני דוּן, שנכנסו לעיר כשאין מי שיעצור אותם וטבחו ביושביה. דֵאוֹר שלח משלחת אל שליט גוֹנְדוֹר, אך הוא אינו היה יכול להביא לעזרתם תגבורת. לדֵאוֹר לא הייתה היכולת לסלק אותם משם, והוא נאלץ להשאיר חיל פרשים גדול בחבל המערבי.

הוא מת בשנת 2718 לעידן השלישי. במותו ירש אותו בנו, גְרַם.

## קישורים חיצוניים

* 
* 

## ביאורים

## הערות שוליים

קטגוריה:מלכי רוהן
סו קלי

**סו וייסנברגר קלי** (באנגלית: **Sue Weisenbarger Kelly**; נולדה ב-26 בספטמבר 1936) היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס ה־19 של מדינת ניו יורק מ-1995 ועד לינואר 2006.

## ביוגרפיה
סו קלי נולדה בלימה שבאוהיו, ב-26 בספטמבר 1936. היא גדלה על ברכי הנצרות הפרסביטריאנית והשלימה את לימודיה הגבוהים באוניברסיטת דניסון ב-1958. בנוסף, היא בעלת תואר שני משרה לורנס קולג'.

במרוצת השנים הייתה בעלת עסק קטן, עורכת דין פרטית, פרקליטה לענייני אונס, ומחנכת. מעורבותה הראשונית בפוליטיקה של ארצות הברית הייתה כשעבדה כיועצת ומנהלת קמפיין עבור חבר הקונגרס המילטון פיש הרביעי, שייצג בבית הנבחרים האמריקאי את אזור ביתה של קלי בעמק ההדסון בניו יורק.

כאשר המילטון פיש הרביעי החליט שלא להיבחר מחדש ב-1994, קלי התמודדה למועמדות המפלגה הרפובליקנית וניצחה את ג'וזף דיוגווארדי, גאי פריזי ופול בוקה. קלי ניצחה את בנו של פיש, המילטון פיש החמישי, שהתמודד מטעם המפלגה הדמוקרטית, ואת מועמד המפלגה השמרנית ג'וזף דיוגווארדי, שהובס על ידה בפריימריז הרפובליקני אך המשיך בקמפיין במפלגה השמרנית. היא נבחרה מחדש בהפרש של 7% ב-1996 ובשנים שלאחר מכן נהנתה מאחוזי תמיכה גבוהים במערכות הבחירות בהן התמודדה. בשנת 2004, נבחרה קלי מחדש עם 67% מקולות הבוחרים.

לזכות קלי נרשם דפוס הצבעה חברתי מתון וכלכלי שמרני. סקר משנת 2006 בעניין כוח ויעילות הקונגרס שנערך על ידי "Knowlegis" הראה כי קלי נמנתה בין 100 המחוקקים החזקים ביותר בבית הנבחרים האמריקאי. הסקר גם קבע כי קלי היא חברת הקונגרס השנייה בעוצמתה במשלחת ניו יורק לבית הנבחרים, שנייה רק לתומאס ריינולדס, שהיה יו"ר הוועדה הקונגרסיאלית הרפובליקנית לאומית.

ב-7 בנובמבר 2006 הובסה קלי בבחירות בידי יריבה הדמוקרטי ג'ון הול  בפער של פחות מ-4,700 קולות. ב-16 בנובמבר, תשעה ימים אחר כך, הודתה בהפסדה להול. מדינת ניו יורק אישרה את תוצאות הבחירות רק ב-15 בדצמבר 2006. בתחילת מערכת הבחירות נחשבו סיכוייו של הול לנצח כקלושים, אך הוא זכה למומנטום בעקבות מעורבותה של קלי בפרשת מארק פולי, חבר קונגרס רפובליקני שהואשם בשליחת הודעות מיניות לנערים שעבדו בבית הנבחרים במסגרת תוכנית שקלי הייתה ממנהליה. כמו כן, לאחר שמיאנה להתראיין לרשת חדשות מקומית ולהתייצב בעימות בחירות, יוצגה קלי בידי כיסא ריק והוצגה כמנותקת ויהירה.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת דניסון
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:חברות בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
ויקטור גולדשמידט

**ויקטור מוריץ גולדשמידט** (בגרמנית: **Victor Moritz Goldschmidt**; 27 בינואר 1888, ציריך, שווייץ – 20 במרץ 1947, אוסלו, נורווגיה) היה מינרלוג נורווגי–יהודי, אשר ביחד עם ולדימיר ורנדסקי נחשב לאבי הגאוכימיה המודרנית. גולדשמידט פיתח את סיווג גולדשמידט.

## קורות חייו
ויקטור גולדשמידט נולד בציריך. אביו היינריך גולדשמידט (בגרמנית: Heinrich Goldschmidt; 1857–1937) היה כימאי נודע יליד פראג ואמו, אמילי לבית כהן (בגרמנית: Amelie Koehne;  1864–1929) הייתה בת למשפחת סוחרי עצים. ב-1893 עברה המשפחה לאמסטרדם, ב-1896 להיידלברג וב-1901 לאוסלו בעקבות עבודתו האקדמית של האב. ב-1901, כאשר הוא בן 13 החל ויקטור גולדשמידט את לימודיו האקדמיים באוניברסיטת אוסלו, ב-1911 רכש דוקטורט בהנחייתו של הגאולוג ולדמר כריסטופר ברגר , וב-1912 מונה לפרופסור חבר באוניברסיטת אוסלו במינרלוגיה ובפטרוגראפיה.

ב-1914 נבחר לפרופסור מן המניין באוניברסיטת סטוקהולם, ובהמשך הקימה אוניברסיטת אוסלו עבורו את המכון המינרלוגי ומינתה אותו לפרופסור מן המניין, וזאת בכדי לעודד אותו להישאר בסגל האקדמי שם. ב-1929 מונה לראש הפקולטה למינרלוגיה באוניברסיטת גטינגן, תפקיד ממנו התפטר ב-1935 לאחר עליית הנאצים לשלטון בגרמניה. בהמשך הקריירה פיתח גולדשמידט את סיווג גולדשמידט ואת גורם הסבילות של גולדשמיט . ב-1932, היה לחבר האקדמיה המלכותית השוודית למדעים.

ב-9 באפריל 1940 פלשה גרמניה הנאצית לנורווגיה והכניעה אותה תוך כחודשיים. עם הכיבוש החלה רדיפת יהודי נורווגיה וב-26 באוקטובר 1942 נעצר גולדשמידט על ידי שלטונות הכיבוש הגרמני, ונכלא במחנה הריכוז ברג  אשר שכן באזור וסטפול. מצבו הבריאותי של גולדשמידט הדרדר והוא הובהל לבית חולים הסמוך לאוסלו. ב-8 בנובמבר שוחרר ממעצרו, וב-25 בנובמבר נעצר בשנית. גולדשמידט יועד לגירוש בטרנספורט למחנה ההשמדה אושוויץ, אך הצליח לשכנע את מפקד המשטרה בסיוע עמיתיו באוניברסיטה, בדבר חשיבות כישוריו המדעיים לנורווגיה. מפקד המשטרה שחרר אותו ותוך זמן קצר עלה בידי גולדשמידט להימלט לשוודיה.

במרץ 1943 הועבר לאנגליה על ידי המודיעין הבריטי, ובהמשך עבר לאברדין ועסק במחקר, לצד סיוע למאמץ המלחמתי בבחינת התקדמות המחקר הגרמני בתחום המים הכבדים. ב-1946, לאחר תום מלחמת העולם השנייה שב לאוסלו ושם הלך לעולמו ב-1947 מסיבוכים שנגרמו לאחר שנותח ברגלו, והוא בן 59.

## קישורים חיצוניים

* Brian Mason, Victor Moritz Goldschmidt: Father of Modern Geochemistry, Geochemical Society, 1992, 

## הערות שוליים

קטגוריה:מדענים נורווגים
קטגוריה:סגל אוניברסיטת אוסלו
קטגוריה:סגל אוניברסיטת סטוקהולם
קטגוריה:סגל אוניברסיטת גטינגן
קטגוריה:עמיתים זרים בחברה המלכותית
קטגוריה:בוגרי אוניברסיטת אוסלו
קטגוריה:כימאים יהודים
קטגוריה:יהודים נורווגים
קטגוריה:ניצולי השואה: נורווגיה
קטגוריה:זוכי מדליית וולאסטון
קטגוריה:זוכי מדליית אליוט קרסון
קטגוריה:שווייצרים שנולדו ב-1888
קטגוריה:נפטרים ב-1947
פרסלי ספרואנס

**פרסלי ספרואנס** (באנגלית: **Presley Spruance**; 11 בספטמבר 1785 – 13 בפברואר 1863) היה סוחר ופוליטיקאי אמריקאי, איש המפלגה הפדרליסטית ומאוחר יותר איש המפלגה הוויגית, שכיהן כחבר האספה הכללית של דלאוור וכחבר הסנאט של ארצות הברית מטעם דלאוור.

## ביוגרפיה
ספרואנס נולד ב-11 בספטמבר 1785 במחוז קנט שבדלאוור. הוא עסק בייצור ובמסחר בסמירנה, דלאוור, שם היה חבר בבית המדינה במושבים של 1823 ו-1839/1840. בין השנים האלו הוא נבחר כחבר הסנאט של המדינה בין השנים 1826 עד 1831, ושוב בשנים 1835/1836 ו-1837/1838, וחזר ונבחר בשנים 1841/1842 ו-1843/1844 ולבסוף נבחר שוב ב-1847. כמה פעמים אף כיהן כיושב ראש הסנאט. בנובמבר 1846 נבחר מטעם המפלגה הוויגית כחבר הסנאט של ארצות הברית וכיהן כהונה אחת מ-4 במרץ 1847 עד 3 במרץ 1853. לאחר כהונתו חזר לעסקיו הפרטיים.

ספרואנס מת ב-13 בפברואר 1863 בסמירנה ונקבר שם בבית הקברות הפרסביטריאני.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית מדלאוור
קטגוריה:אמריקאים שנולדו ב-1785
קטגוריה:אמריקאים שנפטרו ב-1863
מאזן עדוי

**מאזן עדוי** (בערבית: **مازن عدوي**; נולד ב-10 באפריל 1964) הוא ראש המועצה המקומית טורעאן.

## ביוגרפיה
נולד למחמוד וצדיקה וגדל בכפר טורעאן. למד בבית ספר יסודי ובתיכון בכפר.

משנת 1983 ניהל את תחנת הדלק של אביו בצומת גולני. במקביל עסק במכירת תוספי דלק ופריטים שונים לרכבים. בנוסף הקים וניהל את מסעדת אל מוכתר בצומת גולני.

בשנים 1983—1989 שימש גזבר וחבר הנהלה בקבוצת הכדורגל מכבי בני טורעאן.

בבחירות לרשויות המקומיות ב-1998 התמודד לראשות המועצה מול נאג'י נאסר וניצח עם 68.12% לעומת 31.88% לנאסר.

בבחירות לרשויות המקומיות ב-2003 התמודד לראשות המועצה מול עימאד דחלה וניצח עם 52.10% לעומת 47.90% לדחלה. כיהן בתפקיד אוקטובר 2007 אז משרד הפנים החליט על פיזור המועצה והוא הועבר מתפקידו.

בשנים 2007—2018 חזר לנהל את עסקיו בתחנת הדלק והמסעדה בצומת גולני.

בבחירות לרשויות המקומיות ב-2018 התמודד לראשות המועצה מול מוחמד דחלה, מחמוד נאסר עימאד דחלה וניצח עם 47.10% לעומת 39.34% לעימאד דחלה.

בבחירות ב-2024 התמודד לראשות המועצה ונבחר כמועמד יחיד עם 68.61% מהקולות. משמש כחבר הוועדה מחוזית לתכנון ובנייה. סגן יו"ר מליאת אשכול כנרת ועמקים וגזבר הוועד הארצי לראשי הרשויות המקומיות הערביות.

הוא בוגר לימודי תעודה במנהל עסקים ולימודי חוץ ולימודי תעודה בחוג ללשון עברית מאוניברסיטת חיפה.

הוא נשוי לסינא ואב לחמישה. מתגורר בטורעאן.

## קישורים חיצוניים

* 

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי אוניברסיטת חיפה
קטגוריה:טורעאן: אישים
קטגוריה:ישראלים שנולדו ב-1964
פרידייש ארנאי

**פרידייש ארנאי** (בהונגרית: **Ernyei Frigyes**; בודפשט, טרזווארוש, 27 באוקטובר 1904 – 15 בנובמבר 1944)  היה סופר בנושאי טכנולוגיה ומדעי הטבע, עיתונאי יהודי-הונגרי. בגישתו הטכנולוגית ובנושא הטיסות לחלל כתיבתו הקדימה את המציאות בעשרים שנים לפחות.

## קורות חיים
פרידייש ארנאי נולד המשפחה יהודית כבנם איגנץ ארנאי (1863–1921) סוחר, ושל ברתה בראון. ב-1923 סיים את לימודיו התיכוניים בבודפשט. בכתיבתו העיתונאית וכסופר הוא עסק בעיקר בנושאים מקצועיים טכנולוגיים של רדיו, תעופה וטכנולוגיית רכב. הוא היה עמית המערכת הבכיר של
* "עיתון המכונית והאופנוע" ( Autó és Motorújság)
* מאמריו פורסמו גם בעיתונים רבים אחרים כמו "המדריך לחיים" (Az élet útmutatója)
* "עיתון העולם החדש של טולנאי" (Tolnai új világlapja)
* "חיי רדיו" (Rádió Élet) וכו'

הוא היה אובססיבי לרעיון של מסע בחלל. בפרסומים שלו, הוא הסביר בעיקר את היסודות התאורטיים של האסטרונאוטיקה בהתבסס על מאמרים ועבודות הונגריות של הרמן אוברט. הוא היה חבר בוועדת המערכת של אנציקלופדיה גוטנברג. בסדרת מחקריו שפורסמה בכתב העת המדעי Sajtó, הוא דן ביחסים בין עיתונות לטכנולוגיה.

כתוצאה מחוק העיתונות שהתקבל בממלכת הונגריה בתחילת מלחמת העולם השנייה, הוא כבר לא יכול היה לכתוב. הוא נרצח בשואה.

## כתביו (מבחר)
* הרדיו: מהו טלפון אלחוטי. (בודפשט, 1924)
* לאסלו פלאשטי–פרידייש ארנאי: אירופוליס. רומן מהעתיד הקרוב ; לגראדי, בודפשט, 1928
* אלפבית הרדיו: בניית התקני גלאים. (בודפשט, 1929)
* גולם ורובוט (לוח השנה הגדול של פשטי הירלאפ, 1935, 45)
* פלאי הטכנולוגיה והתעשייה (המדריך לחיים, 1937)
* לידתה של המצאה מפורסמת בעולם. חייו ויצירתו של מרקוני. (הלוח הגדול של פשטי הירלאפ, 1938)
* קוסמונאוטיקה (לקסיקון העולם החדש של טולנאי)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)

## קישורים חיצוניים
* ספרו אלפבית הרדיו
* ספרו הרדיו - מהו טלפון אלחוטי באתר bookline
* ספרו אירופוליס
## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:סופרים ומשוררים שנספו בשואה
קטגוריה:עיתונאים שנספו בשואה
קטגוריה:הונגרים שנולדו ב-1904
קטגוריה:הונגרים שנפטרו ב-1944
ירח (סרט)

**ירח** (באנגלית: **Moon**) הוא סרט מדע בדיוני בריטי משנת 2009, בבימויו של דאנקן ג'ונס ובכיכובו של סם רוקוול. הסרט עוסק באסטרונאוט בשם סאם בל, שעובד בתחנת חלל ירחית ומבצע משימות כרייה של הליום-3 בצד הרחוק של הירח, מקור אנרגיה חשוב לכדור הארץ. תוך כדי ביצוע משימתו, סאם מתחיל לחשוד שמשהו אינו כשורה ומגלה אמת מטרידה על זהותו ועל המערכת שבה הוא פועל.

הסרט ירח תוקצב ב-5 מיליון דולר והכניס קצת פחות מ-10 מיליון דולר ברחבי העולם. אך התקבל היטב על ידי המבקרים. ההופעה של רוקוול זכתה לשבחים. הסרט זכה במספר רב של פרסי מבקר קולנוע ופסטיבל קולנוע והיה מועמד לפרס באפט"א לסרט הבריטי הטוב ביותר, וזכה בפרס הוגו עבור המצגת הדרמטית הטובה ביותר בשנת 2010.

## עלילה
סאם בל (סם רוקוול) נמצא במשימה בת שלוש שנים בתחנת חלל ירחית, במהלכה הוא אחראי על הפקת הליום-3. חברו היחיד הוא הבינה המלאכותית של התחנה, GERTY (בקולו של קווין ספייסי). כשסאם מתקרב לסיום משימתו, הוא מתחיל לחוות הזיות ולגלות דברים מוזרים על תפקודו בתחנה. בעקבות תאונה, סאם מגלה אדם נוסף שנראה בדיוק כמוהו, ומכאן מתחיל מסע של גילוי עצמי כשהוא מנסה להבין מה קורה באמת על הירח.

## צוות השחקנים
* **[[סם רוקוול]]** בתפקיד סאם בל - העובד בתחנת החלל הירחית.
* **[[קווין ספייסי]]** בתפקיד GERTY (קול) - הבינה המלאכותית של התחנה.
* **[[קאיה סקודלריו]]** בתפקיד איב בל - דמות מרכזית הנחשפת בהמשך הסרט.
* **[[בנדיקט וונג]]** בתפקיד תומפסון - עובד בכיר בתאגיד המפעיל את תחנת החלל הירחית.

## ביקורות
"ירח" זכה לשבחים על תסריטו המעמיק והמשחק של סם רוקוול, שהתמודד עם תפקיד מורכב המעמיד שאלות מוסריות ונפשיות. הסרט קיבל ציון של 90% ב-Rotten Tomatoes וציון של 67 מתוך 100 ב-Metacritic.

## ראו גם
* כוח משיכה (2013)
* בין כוכבים (2014)
* להציל את מארק וואטני (2015)
* המפגש (2016)
* אד אסטרה (2019)

## קישורים חיצוניים

* 

## הערות שוליים

קטגוריה:יצירות עם שתי דמויות
קטגוריה:יצירות זוכות פרס הוגו לפרזנטציה הדרמטית הארוכה הטובה ביותר
קטגוריה:שיבוט בקולנוע
קטגוריה:סרטי 2009
באפי ציידת הערפדים (סרט)

**באפי ציידת הערפדים (Buffy the Vampire Slayer)** הוא סרט קומדיה-אימה אמריקאי משנת 1992, שנכתב על ידי ג'וס וידון ובוים על ידי פראן רובל קוזוי. הסרט הוא הבסיס לסדרת הטלוויזיה המצליחה באפי ציידת הערפדים שהפכה לאייקונית בשנות ה-90.

הסרט מספר את סיפורה של באפי סאמרס (בגילומה של קריסי סוונסון), נערה מתבגרת טיפוסית שמגלה שהיא נבחרה להיות "ציידת הערפדים" – דמות מיסטית שתפקידה להילחם בכוחות הרוע. בעזרת מדריכה, היא לומדת להילחם בערפדים ולשמור על עולם בני האדם מפניהם, תוך שהיא מנסה לשמור על חיי חברה נורמליים כתלמידת תיכון בלוס אנג'לס.

הסרט זכה לביקורות מעורבות מהמבקרים והכניס 16.6 מיליון דולר אל מול תקציב של 7 מיליון דולר.

## עלילה
באפי, תלמידת תיכון טיפוסית בקליפורניה, מגלה יום אחד שהיא נועדה להיות "ציידת ערפדים", חלק משושלת של לוחמות המיועדות להגן על העולם מפני ערפדים וכוחות אפלים. מדריכה, מֶרִיק (בגילומו של דונלד סאת'רלנד), מגלה לה את ייעודה ומתחיל לאמן אותה. באפי נאבקת לשלב את חייה הרגילים כנערה פופולרית עם האחריות הכבדה שנפלה עליה. היא חייבת להילחם נגד שליט הערפדים לותוס (רותגר האוור) ועוזרו אמיל (פול רובנס).

## צוות השחקנים
* **קריסי סוונסון** בתפקיד באפי סאמרס - נערה מתבגרת שמגלה שהיא נבחרה להיות ציידת ערפדים.
* **לוק פרי** בתפקיד פייק - דמות מורדת שמצטרפת לבאפי במאבקה נגד הערפדים.
* **[[דונלד סאת'רלנד]]** בתפקיד מריק - מדריכה של באפי שמאמן אותה להילחם בערפדים.
* **[[רוטגר האוור]]** בתפקיד לותוס - שליט הערפדים שמאיים על חייה של באפי.
* **[[פול רובנס]]** בתפקיד אמיל - עוזרו של לותוס.
* **[[הילרי סוונק]]** בתפקיד קימברלי האנה - אחת מחברותיה של באפי.

## ביקורות
הסרט "באפי ציידת הערפדים" זכה לביקורות מעורבות. למרות שקיבל שבחים על שילוב הומור ואימה, הסרט לא הצליח להפוך ללהיט בקופות. עם זאת, התסריט של ג'וס וידון והדמות של באפי הפכו ליסודות המרכזיים שהובילו לסדרת הטלוויזיה המצליחה והפופולרית ששודרה בין השנים 1997–2003, בכיכובה של שרה מישל גלר. הסדרה זכתה לביקורות מצוינות והפכה לתופעה תרבותית.
## קישורים חיצוניים

## הערות שוליים

*
קטגוריה:לוס אנג'לס בקולנוע
קטגוריה:סרטים על נשף הסיום
קטגוריה:סרטי אימה על-טבעיים אמריקאיים
קטגוריה:סרטי פוקס המאה ה-20
קטגוריה:סרטי 1992
קטגוריה:סרטים עם מוזיקה מאת קרטר בורוול
הקרקס

**הקרקס** (באנגלית: **The Circus**) הוא סרט קומדיה אילם משנת 1928, שנכתב, בוים וכיכב בו צ'ארלי צ'פלין. הסרט נחשב לאחד מסרטיו הקלאסיים של צ'פלין ומספר על נווד שמוצא את עצמו במקרה כחלק מקרקס, שם הוא הופך לכוכב בלי לדעת זאת. הסרט זכה להצלחה ולשבחים רבים בתקופתו, והוא נחשב לאחת מהקומדיות הגדולות של העידן האילם.

הפקת הסרט לוותה בקשיים רבים, כולל שריפה באולפנים של צ'פלין, בעיות בנישואיו של צ'פלין ואפילו צורך להתחיל לצלם מחדש חלקים גדולים מהסרט. למרות כל הקשיים, הסרט נחשב להצלחה גדולה ולדוגמה קלאסית ליכולתו של צ'פלין ליצור קומדיה פיזית מרהיבה. הקרקס היה הסרט האילם השביעי בגודלו בתולדות הקולנוע שכבש יותר מ-3.8 מיליון דולר ב-1928.

## תקציר העלילה
זמן_חלונית=1|ממוזער|230x230 פיקסלים| ''הקרקס'' (1928) מאת צ'רלי צ'פלין
העלילה עוקבת אחרי דמותו של הנווד המפורסם של צ'פלין, שמוצא את עצמו נמלט מהמשטרה לאחר שהוא מואשם בטעות בגניבה. במהלך מנוסתו, הוא נכנס בטעות לקרקס, שם מעשיו המצחיקים והכושלים גורמים לקהל לצחוק. בעל הקרקס מחליט להעסיק אותו בלי לספר לו שהוא בעצם הכוכב החדש של המופע. הנווד מתאהב ברוכבת סוסים, אך הדברים מסתבכים כשהיא נמשכת לגבר אחר.

## צוות השחקנים הראשי
* **[[צ'ארלי צ'פלין]]** בתפקיד הנווד - הדמות המרכזית שנקלעה לתוך הקרקס.
* **מרלין ברי** בתפקיד מרנה - רוכבת הסוסים שמוצאת חן בעיני הנווד.
* **אלן גארסיה** בתפקיד בעל הקרקס - המעסיק של הנווד, שמנצל את הצלחתו.

## ביקורות
הסרט "הקרקס" זכה להצלחה גדולה בזמנו, הן בקופות והן בקרב המבקרים. צ'פלין קיבל פרס אוסקר לשם כבוד על "רב-גוניות וגאונות במשחק, בימוי, כתיבה והפקה". למרות שלא זכה לשבחים כמו סרטיו המאוחרים יותר של צ'פלין כמו "אורות הכרך" או "זמנים מודרניים", "הקרקס" נחשב לאחת מהיצירות הקומיות הגדולות ביותר של התקופה האילמת.

## קישורים חיצוניים

* 

## הערות שוליים

קטגוריה:סרטי יונייטד ארטיסטס
קטגוריה:סרטי צ'ארלי צ'פלין
קטגוריה:סרטי קרקס
קטגוריה:סרטי שחור-לבן אמריקאיים
קטגוריה:סרטי 1928
האנלים של פולדה

**האנלים של פולדה** (בלטינית: *Annales Fuldenses*) הם כרוניקות מפרנקיה המזרחית, המהוות המשך ישיר ל והם סוקרים את ההיסטוריה הפרנקית עד שנת 901. דיווחיהם מפורטים הרבה יותר מאלה של האנלים של ממלכת הפרנקים, וכמותם ערוכים על פי סדר השנים.

האנלים של פולדה מכסים באופן בלתי תלוי את התקופה המתחילה משנותיו האחרונות של המלך לואי החסיד (מת ב-840) ועד זמן קצר לאחר סיום השלטון הקרולינגי בפרנקיה המזרחית עם עלייתו של המלך הילד לודוויג השלישי, בשנת 900. לאורך תקופה זו הם מהווים תיעוד כמעט בן הזמן של האירועים שהם מתארים ומקור ראשוני להיסטוריוגרפיה הקרולינגית. הם בדרך כלל נקראים כמקור מקביל לתיאור שנמצא באנלים של סן ברטן מפרנקיה המערבית.

## מחבר וכתבי יד
האנלים חוברו במנזר פולדה בהסה. הערה באחד מכתב היד שימשה כדי להוכיח שהדיווחים עד שנת 838 נכתבו על ידי איינהרד ("אנהרד" בכתב היד), אולם נטען באופן משכנע שאולי זה היה רק קולופון של מעתיק שנכנס למסורת כתב היד, מעין תאונה שאינה נדירה בסקריפטוריה של ימי הביניים. כך או כך, הערה שנייה קובעת על בסיס מוצק יותר את ייחוס האנלים עד לשנת 864 לרודולף מפולדה, שכתב היד שלו, למרות שלא נשתמר, מוזכר במקורות עצמאיים והותיר עקבות במסורת. כמה חוקרים מאמינים שכל החיבור הוכן לראשונה על ידי מקבץ לא ידוע רק בשנות ה-70 של המאה ה-9. הוצע גם שהם נמשכו לאחר שנת 864 על ידי מיינהרד (Meinhard), אך מעט מאוד ידוע על ממשיך זה של חיבורו של רודולף. עם זאת, כבר לאחר שנת 863 שלוש (קורצה) או שתי (הלמן) קבוצות כתבי היד של האנלים מתפצלות לגרסאות חופפות שונות, וממשיכות את חיבורו של רודולף עד לשנת 882 (או 887) ו-896 (או 901). שתי ההרחבות העיקריות לכאורה כונו ה"מיינץ" וה"בווארית" בהתאמה. גרסת מיינץ מציגה קשרים חזקים עם חוגו של ליוטברט, הארכיבישוף של מיינץ , והיא כתובה מנקודת מבט פרנקונית והיא מצדדת בליוטברט ובמלכים ששירת. ההמשך הבווארי נכתב כנראה ברגנסבורג עד שנת 896 ומאז ואילך בנידראלטייך .

## מקורות
השנים 714 עד 830 מבוססות במידה רבה על האנלים של ממלכת הפרנקים (741–829) והאנלים של לורש (703–803, כולל המשכים). לאחר תאריך זה האנלים של פולדה הם בלתי תלויים באופן יחסי. כמו כן נוצלו האנלים הקטנים של לורש.

## תוכן
האירועים המתועדים בדברי הימים כוללים את מותו של לואי החסיד והחלוקה בעקבות זאת של האימפריה הפרנקית לשלושה חלקים בחוזה ורדן. לאחר שנת 860 מתמקדים האנלים בעיקר באירועים בפרנקיה המזרחית ובמלכה לודוויג הגרמני ובבני המלך. האנלים גם מתארים די בפירוט פשיטות שנערכו על ידי הוויקינגים באימפריה הפרנקית משנת 845 ואילך. אירועים נוספים שתועדו באנלים כוללים אירועים 'מופלאים' שונים כמו שביטים, רעידות אדמה ומחלות. האנלים מסתיימים בשנת 901, שנה לאחר עלייתו לשלטון של לואי הילד.

## חשיבות
יחד עם האנלים של סן ברטן, התיאורים המערב פרנקיים של אותם אירועים, האנלים של פולדה הם המקור ההיסטורי הראשוני העיקרי למחקרים הקרולינגיים של המאה התשיעית.

## לקריאה נוספת
* 1992 Timothy Reuter, *The Annals of Fulda*, Manchester: Manchester University Press

## קישורים חיצוניים
* Rudolf of Fulda, האנציקלופדיה הקתולית

## הערות שוליים

קטגוריה:ספרות בשפה הלטינית
קטגוריה:ספרי המאה ה-9
קטגוריה:כרוניקות
ואט פרה פהוטהבאט בואבן

**ואט פרה פהוטהבאט בואבן** (תאית **วัดพระพุทธบาทบัวบาน**; אנגלית **Wat Phra Phuthabat Buaban**) הוא אתר מורשת עולמית שבו שתי קבוצות של אבני סימה (Sīma) מתקופת דוואראוואטי  (מאות 7 עד 11) הנמצאות באתרן (*in situ*). המקום הוכרז כאתר מורשת עולמית בשנת 2024, יחד עם הפארק ההיסטורי פהו פרבאט, השוכן 8 ק"מ מצפון לו.

## היסטוריה
מסורת אבני הסימה התפתחה סביב האמונה הפרהיסטורית בטבע, באבות הקדמונים ובהר הקדוש. עם הגעתה לאזור של האמונה הבודהיסטית מתרבות דוואראוואטי סביב המאה ה-8 או ה-9, אבני הסימה החלו משמשות כסמני גבולות לאזורים הקדושים שבהם נערכו הטקסים הבודהיסטים. אבני סימה מסודרות בדרך-כלל בצורה סימטרית בשמונה כיוונים סביב האזור הקדוש ויוצרות מרחב מרובע או מלבני בהתאם לכתבים הבודהיסטיים. האבנים עשויות להיות מסודרות בצורת מעגל בודד, שני מעגלים או שלושה מעגלים קונצנטריים, בהתאם לחשיבות האזור הקדוש שסביבו הן ערוכות.

במקורן היו אבני הסימה אבנים טבעיות ללא עיבוד. לאחר מכן צורתן התפתחה לעמודים רבועים או בצורת מתומן עם פינות מעוגלות, ובהמשך קיבלו צורה של עמוד שטוח בדמות עלי כותרת מוארכים של פרח הלוטוס. סביב המאה ה-10 החלו אבני הסימה לשאת עיטורי פסלים שהושפעו מאמנות קמרית בסגנון קוה קר ואשר מתארים את חיי הבודהה ואת סיפורי הג'טאקה. תרבות הסימה התפשטה ברחבי תאילנד והשפיעה על האמונות והאמנות של תרבויות מאוחרות יותר, דוגמת ממלכת סוקהותאי, ממלכת איוטהאיה, ממלכת לאן סאנג וממלכת רטנקוסין.

## האתר
האתר נמצא על גבעה מיוערת בתחומי שמורת החורש הלאומית פהא קהואאה נאם (Pha Khuea Nam National Reserved Forest). אבני הסימה באתר עשויות מאבן חול טבעית והן מקובצות בשתי קבוצות:

### הקבוצה הראשונה
הקבוצה הראשונה כוללת 12 אבני סימה בגדלים שונים הערוכות בסדר מקרי סביב סלע מסתור גדול ליד קצהו של מצוק הגבעה. האבנים מתוארכות לתקופה שבין המאה ה-6 למאה ה-11, ובחלקן ישנו רק עיטור שקוע מוארך במרכזן. על סלע המסתור בצידו המזרחי התגלו ציורי סלע פרהיסטוריים שגילם כ-3,000 שנים, והמתארים סמלים גאומטריים בצורת משולשים. משמעות ציורי הסלע אינה ידועה.

### הקבוצה השנייה
בקבוצה השנייה הנמצאת 15 מטרים מערבית לקבוצה הראשונה, ישנן 24 אבני סימה בגדלים שונים, ערוכות בשמונה טורים של שלוש אבנים בכל טור הקורנים מן המרכז לחוץ. כל שמונה אבנים יוצרות מעגל, ושלושת המעגלים הקונצנטריים מקיפים את האזור הבודהיסטי הקדוש במרכז הקבוצה שצורתו כשל מלבן. אבני המעגל הפנימי הן הגבוהות ביותר ומתנשאות לגובה של 2.30 מטרים. אבני המעגל האמצעי הן בגובה של 1.70 מטר ואלו של המעגל החיצוני הן בגובה של 1.25 מטר. האבנים מעוטרות בדוגמת עלי כותרת של פרח הלוטוס והן צרות בבסיסן ורחבות יותר בחלקן העליון. על האבנים עיטורים של דמויות אדם - ככל הנראה דמותו של האל אינדרה, וכן סיפורי הג'טאקה וסצנות מחיי הבודהה. אבני הקבוצה השנייה יוצאות דופן בכך שכל העיטורים עליהן הן בסגנון קוה קר ומתוארכים למחצית השנייה של המאה ה-10. מעל האבנים הותקנו מחסות מודרניים כדי לשמור עליהן מפני פגעי מזג האוויר.

## טביעת כף רגלו של הבודהה
כמאה מטרים מדרום למסתורי הסלע נמצאה לפי המסורת טביעת רגלו הקעורה של הבודהה במשטח האבן הטבעי, והעתק שלה באורך של 140 ס"מ וברוחב מרבי של 65 ס"מ נוצק. ההעתק עשוי מצמנט, הוא חלק וצבוע בזהב. ב-1911 הוקם מעל ההעתק ואט בצורת פגודה שהעניק למקום את שמו. אורך כל אחת מצלעותיו הוא 2 מטרים וגובהו 6 מטרים, וכניסה בודדת מוליכה אליו בצידו המזרחי.

## ראו גם
*הפארק ההיסטורי פהו פרבאט

## קישורים חיצוניים
*תמונות הסטופה מעל טביעת רגלו של הבודהה

## הערות שוליים

קטגוריה:תאילנד: היסטוריה
Soldiers Inc.

**Soliders Inc.** הוא משחק אסטרטגיה מקוון מרובה משתתפים בזמן אמת (MMORTS), אשר פותח ונוצר על ידי החברה הישראלית פלאריום. המשחק יצא לאור בשנת 2013 לדפדפנים. המשחק הוא בנושא צבא ומתרחש במדינה הבדיונית "זנדיה" (Zandia). שחקנים מתחרים על השליטה בשדות המינרלים העשירים של אותה המדינה. המשחק הוגדר על ידי פייסבוק כאחד המשחקים החברתיים המובילים בפלטפורמה שלה, נכון לאותה שנה.

## מהלך המשחק
המשחק כולל לחימה בארגוני פשע, תאגידים מושחתים וממשלות זרות וזאת כדי להשיג שליטה כמה שיותר גדולה בשדות המינרלים של הסביבה.

## הערות שוליים

קטגוריה:משחקי וידאו משנת 2013
קטגוריה:משחקי MMORTS
קטגוריה:משחקי אינטרנט